”Vi har orienteret de berørte studerende om, at de nu har mulighed for igen at søge om udveksling, og de har fået tilsendt link til ansøgningsskema, ligesom vores internationale kontor står klar med vejledning og hjælp. Endvidere har vi løbende tilbudt midlertidigt bortviste studerende at hjælpe med dokumentation for tilknytning til CBS i forhold til bolig og studiejobs, og SU-kontoret gør deres bedste for at informere om konsekvenser,” skriver Mette Kuhlen Gullach i mailsvaret.